45 



Kløer paa Fingrene og flere Fingerled, mange Halehvirvler, idet 

 alene Pygostylen kan bestaa af seks saadanne; paa et tidligt 

 Stadium er Krophvirvlerne tvehule; Lægbenet anlægges lige saa 

 langt som Skinnebenet — altsammen Ejendommeligheder, som 

 vi iagttog hos Oldfuglen. Desuden er Bæreknoglen (pubis) fremad- 

 rettet og kun to Bækkenhvirvler samfæstede i Bækkenet ligesom 

 hos Krybdyr (Oldfuglen havde 5 — 6, voksne Nutidsfugle 11—23), 



Fig. 138. Anlæg til Aortabuerne og deres Omdannelse i de fem Hvirveldyr- 

 klasser, set fra Rygsiden. A Fisk, B Padde, C Krybdyr, D Fugl, E Pattedyr. 

 1, 2, 3, 4, 5, 6 forste, anden, o. s. v. Aortabue. De Buer, der forsvinder igen, 

 er kun angivet i Kontur, de blivende er skraverede. 



Fodrodsknoglerne anlægges ogsaa ligesom hos disse (Fig. 64), 

 Mellemfodsknoglerne adskilte, og f. Eks. hos Foster af Afrikansk 

 Struds findes tydeligt Anlæg til fire Tæer, medens den voksne 

 Fugl kun har to. Alt dette siger os med klare Ord, at der hos 

 Fosteret anlægges Organer, som har været i Brug hos dets For- 

 fædre i voksen Tilstand, men som i Tidens Løb er bleven over- 

 flødige eller ændrede; det er ligesom et Minde om Fortiden, der 

 endnu stadig vender tilbage. Naturen har aabenbart Vanskelighed 

 ved at løsrive sig fra det engang tilvante; den er i flere Ret- 

 ninger meget konservativ. 



Men det synes desuden at fremgaa af Tildragelserne i Na- 

 turen, at Individet er den ligegyldig; den frembringer i Massevis 

 Enkeltvæsener, der næsten lige saa hurtigt udslettes igen. Som 

 Modsætning til denne Ødselhed udviser den overfor Helheden 

 overfor Stammen en højst forbavsende Økonomi, ja Naturen 

 kan i saa Henseende lignes ved en sparsommelig Husmoder, 

 der ikke bortkaster Levningerne, men forstaar at tilberede dem 

 til en ny Ret. Dette vil en yderhgere Betragtning af Svælgbuerne 

 lære os, idet Støttebrusken i disse træder i helt andre Organ- 

 systemers Tjeneste. 



